ЗАЦВЕРДЖАНА

Пастанова

Міністэрства адукацыі

Рэспублікі Беларусь

15.06.2020 № 130

Вучэбная праграма факультатыўных заняткаў

«Юны літаратуразнаўца»

для ІХ класа ўстаноў адукацыі, якія рэалізуюць адукацыйныя праграмы агульнай сярэдняй адукацыі

Глава 1

Агульныя палажэнні

1. Сапраўдная вучэбная праграма факультатыўных заняткаў (далей – вучэбная праграма) прызначана для ІХ класа ўстаноў адукацыі, якія рэалізуюць адукацыйныя праграмы агульнай сярэдняй адукацыі.

2. Вучэбная праграма разлічана на 35 гадзін (1 гадзіна на тыдзень).

3. Мэта – сістэматызацыя ведаў вучняў па тэорыі літаратуры на аснове вывучанага ў V–IX класах, удасканаленне ўменняў па аналізе літаратурных твораў.

4. Задачы:

сістэматызаваць і замацаваць веды па тэорыі літаратуры, атрыманыя вучнямі ў V–IX класах;

удасканальваць уменні ідэйна-мастацкага аналізу літаратурных твораў;

развіваць навыкі свядомага ўспрымання літаратурных твораў;

развіваць творчыя здольнасці і інтарэсы, мастацкія густы вучняў у адпаведнасці з ідэйна-эстэтычнымі ідэаламі грамадства;

паглыбляць цікавасць да літаратуры, навукі і мастацтва.

5. Рэкамендаваныя метады і прыёмы навучання і выхавання: эўрыстычныя гутаркі, практыкумы, стылістычныя эксперыменты, дыскусіі, семінары, канферэнцыі і інш.

6. Вучні, якія асвоілі змест прапанаванай вучэбнай праграмы, павінны:

6.1. ведаць:

змест акрэсленых тэарэтыка-літаратурных паняццяў;

спецыфіку літаратурнага твора як твора мастацтва слова;

асаблівасці пабудовы празаічных і паэтычных твораў;

сістэму родаў і асноўных жанраў у беларускай літаратуры;

сістэму сродкаў мастацкай выразнасці ў творах розных жанраў;

асноўныя тэмы, праблемы, вобразы беларускай літаратуры;

6.2. умець:

удумліва і творча чытаць літаратурныя творы, успрымаць іх на эмацыянальна-вобразным узроўні ў адзінстве ідэйнага зместу і мастацкай формы, самастойна іх асэнсоўваць;

аналізаваць літаратурныя творы з улікам родава-жанравай спецыфікі;

адрозніваць асаблівасці будовы і мовы твораў розных жанраў;

выяўляць на аснове сродкаў мастацкай выразнасці аўтарскую пазіцыю ў творы;

асэнсоўваць адметнасць эмацыянальна-вобразнага свету аўтара літаратурнага твора;

карыстацца даведачна-інфармацыйнай літаратурай (літаратурна-крытычныя артыкулы, слоўнікі, даведнікі, энцыклапедыі, інтэрнэт-рэсурсы і інш.)

рыхтаваць вуснае і пісьмовае выказванне з выкарыстаннем літаратуразнаўчых крыніц;

весці дыялог па прачытаных творах, улічваць іншы пункт гледжання на твор і аргументавана адстойваць сваё меркаванне.

Глава 2

Змест вучэбнага матэрыялу

Літаратурны твор як мастацкае цэлае (2 гадзіны)

Спецыфіка літаратурнага твора як твора мастацтва.

Адзінства зместу і формы ў літаратурным творы.

Тэма, праблема, ідэя літаратурнага твора (3 гадзіны)

Сутнасць паняццяў «тэма літаратурнага твора», «праблема літаратурнага твора», «ідэя літаратурнага твора».

Асноўныя тэмы і праблемы, якія разглядаюцца ў творах беларускай літаратуры.

Сутнасць паняцця «пафас літаратурнага твора». Віды пафасу.

Ідэйна-эстэтычная канцэпцыя літаратурнага твора.

Сюжэт і кампазіцыя літаратурнага твора (7 гадзін)

Сутнасць паняццяў «сюжэт», «фабула», «эпізод».

Этапы развіцця сюжэта ў літаратурным творы (экспазіцыя, завязка, развіццё дзеяння, кульмінацыя, развязка, эпілог).

Шляхі сюжэтабудавання.

Ключавыя сюжэтныя матывы ў беларускай літаратуры.

Пазасюжэтныя элементы.

Сутнасць паняцця «кампазіцыя літаратурнага твора».

Тыпы кампазіцыі ў літаратурных творах.

Сюжэтна-кампазіцыйныя прыёмы.

Віды, роды і жанры літаратурных твораў (6 гадзін)

Паэзія і проза як віды літаратурных твораў.

Эпас як літаратурны род. Асноўныя эпічныя жанры (казка, апавяданне, навела, раман).

Лірыка як род літаратуры. Жанравыя разнавіднасці лірыкі (грамадзянская, пейзажная, філасофская, інтымная).

Драма як род літаратуры. Асноўныя драматычныя жанры (камедыя, трагедыя, трагікамедыя, фарс-вадэвіль).

Асаблівасці ліра-эпасу. Ліра-эпічныя жанры (байка, прытча, балада, паэма).

Вершаскладанне (7 гадзін)

Законы арганізацыі вершаванай мовы.

Рытм у літаратурным творы.

Сілабатанічная сістэма вершаскладання.

Стапа. Вершаваны памер. Віды вершаваных памераў.

Сутнасць паняцця «рыфма». Віды рыфмоўкі.

Сутнасць паняцця «страфа». Асноўныя разнавіднасці строф.

Сутнасць паняцця «паэтычны сінтаксіс». Асноўныя фігуры паэтычнага сінтаксісу.

Сродкі мастацкай выразнасці ў літаратурных творах (4 гадзіны)

Спецыфіка мовы мастацкай літаратуры.

Сутнасць паняцця «троп». Віды тропаў (эпітэт, параўнанне, метафара, метанімія), іх разнавіднасці.

Мастацкі вобраз у літаратуры (4 гадзіны)

Спецыфіка мастацкага вобраза ў літаратуры.

Асноўныя віды вобразаў (вобраз-персанаж, вобраз-рэч, вобраз-пейзаж, вобраз-сімвал, вобраз-матыў і інш.).

Сродкі раскрыцця вобраза-персанажа.

Асноўныя вобразы-матывы ў творах беларускай літаратуры.

Падагульняльныя заняткі (1 гадзіна)

Спосабы выражэння аўтарскай пазіцыі ў літаратурным творы. Стыль пісьменніка.

Рэзерв вучэбнага часу (1 гадзіна)